নৌসেনার স্পিড বোটের সঙ্গে যাত্রীবাহী লঞ্চের সংঘর্ষে মৃত বেড়ে ১৪

মুম্বই: মাঝ সমুদ্রের ভয়ঙ্কর দুর্ঘটনা (Mumbai boat) । আনন্দের মুহূর্ত এক লহমায় হাহাকারে পরিণত হল। যাত্রীবাহী লঞ্চের (private ferry) সঙ্গে ধাক্কা নৌসেনার স্পিড বোটের (Indian Navy speedboat) । এখনও পর্যন্ত পাওয়া খবর অনুযায়ী ১৪ জনের প্রাণহানির খবর পাওয়া গেছে। তার মধ্যে তিনজন নৌসেনা কর্মীর মৃত্যু হয়েছে। যাত্রীবাহী লঞ্চটির নাম নীলকমল (Neelkamal)।

বুধবার বিকেল ৩.৫৫ নাগাদ বুচার আইল্যান্ড (Butcher Island) থেকে যাত্রা শুরু করেছিল যাত্রীবাহী লঞ্চটি।  মোট ১১৩জনকে নিয়ে গেটওয়ে অফ ইন্ডিয়া থেকে এলিফ্যান্টা গুহার (Elephanta Caves) দিকে যাচ্ছিল। ৫জন লঞ্চকর্মী  ছিলেন তাতে, ছিলেন প্রায় একশো যাত্রী তার মধ্যে ২০ জন শিশু।  অন্যদিকে নৌসেনার স্পিড বোটেও ছিলেন পাঁচজন নৌসেনাকর্মী। প্রাথমিকভাবে জানা গেছে, নৌবাহিনীর বোটটির ট্রায়াল রান চলছিল, নিয়ন্ত্রণ হারিয়ে সামনে থাকা লঞ্চটিকে ধাক্কা মারে।

আরও পড়ুন: অমিত শাহ পাগল হয়ে গিয়েছেন, রাজনীতি ছেড়ে দিক: লালু

মুম্বই বন্দরের কাছে এই দুর্ঘটনা ঘটে। সোশ্যাল মিডিয়ায় একটি ভিডিয়ো ভাইরাল হয়েছে। সেখানে দেখা গেছে, নৌবাহিনীর বোটটি দ্রুতগতিতে এসে মোড় ঘোরানোর আগেই যাত্রীবাহী লঞ্চটিকে ধাক্কা মারে। ১৪ জনের মৃত্যু হলেও বাকিদের হাসপাতালে ভর্তি করা হয়েছে। তাঁদের অবস্থা আশঙ্কাজনক। দুর্ঘটনার পরে একাধিক এজেন্সি উদ্ধার কাজ শুরু করলেও এখনও নিখোঁজ বেশ কয়েকজন।

ভারতীয় নৌবাহিনী, উপকূলবর্তী বাহিনী ১১ টি জাহাজ চারটি হেলিকপ্টার দিয়ে উদ্ধার কাজ চালাচ্ছে। নৌবাহিনী জানিয়েছে, ৬ জনের মধ্যে চারজন ক্রু সদস্যের মৃত্যু হয়েছে, একজন হাসপাতালে ভর্তি।

গৌতম গুপ্তা নামে প্রত্যক্ষদর্শীর বয়ান অনুযায়ী, তিনি ভিডিয়ো করছিলেন। আমার প্রথমে নৌবাহিনীর বোটটিকে দেখে মনে হয়েছিল, সেটি স্টান্ট করছে। কিন্তু সেটা যে আমাদের লঞ্চটিকে ধাক্কা মারবে বুঝতে পারিনি। গতির তীব্রতায় একজন যাত্রীকে বাতাসে উড়িয়ে নিয়ে এসে ফের ডেকে ফেলে।  বিকৃত দেহ উদ্ধার। গৌতম তার ভাইয়ের সঙ্গে হাসপাতালে চিকিৎসাধীন। তিনি জানিয়েছেন,এখনও আমার কাকিমা নিখোঁজ।

রাম মিলন সিং নামে এক যাত্রী জানিয়েছেন, বোটটি একদিকে হেলে গিয়েছিল, অনেকেই তাঁদের পা হারিয়েছে। রাম জানান তিনি সমুদ্রে লাফ দিয়ে প্রাণ বাঁচিয়েছেন। তাকে ও তার শ্যালককে উদ্ধার করা হয়েছে। তার দুই সহকর্মীর এখনও কোনও খোঁজ নেই।

মহারাষ্ট্রের মুখ্যমন্ত্রী দেবেন্দ্র ফড়ণবিশ গভীর শোক প্রকাশ করে,  মৃতদের পরিবার প্রতি পাঁচ লক্ষ ক্ষতিপূরণের কথা ঘোষণা করেছেন। তিনি একই সঙ্গে জানিয়েছেন, সন্ধে সাড়ে সাতটা পর্যন্ত জানা গিয়েছে, দুর্ঘটনার কবলে পড়া ১০১জনকে উদ্ধার করা গিয়েছে।  দু’ জন দুর্ঘটনায় গুরুতর জখম, তাঁদের নৌসেনার হাসপাতালে ভর্তি করা হয়েছে বলেও জানান মহারাষ্ট্রের মুখ্যমন্ত্রী। নৌসেনা, উপকূল রক্ষা বাহিনী এবং পুলিশ  দ্রুততার সঙ্গে উদ্ধারকার্য চালিয়েছে।

দুর্ঘটনায় গভীর শোক প্রকাশ করেছেন দেশের প্রতিরক্ষামন্ত্রী রাজনাথ সিং।